Ελληνικά

ΣΗΜΑΝΤΙΚΟ: Η ΑΠΟ ΜΕΡΟΥΣ ΣΑΣ ΧΡΗΣΗ ΤΟΥ iPHONE, iPAD ή iPOD TOUCH (ΣΥΣΚΕΥΕΣ «iOS») ΣΥΝΕΠΑΓΕΤΑΙ ΤΗΝ ΑΠΟΔΟΧΗ ΤΩΝ ΠΑΡΑΚΑΤΩ ΟΡΩΝ ΤΗΣ APPLE ΚΑΙ ΤΡΙΤΩΝ:

A. ΑΔΕΙΑ ΧΡΗΣΗΣ ΛΟΓΙΣΜΙΚΟΥ APPLE iOS

Β. ΕΙΔΟΠΟΙΗΣΕΙΣ ΑΠΟ ΤΗΝ APPLE

Γ. ΟΡΟΙ ΚΑΙ ΠΡΟΫΠΟΘΕΣΕΙΣ ΤΩΝ ΧΑΡΤΩΝ GOOGLE

Δ. ΟΡΟΙ ΚΑΙ ΠΡΟΫΠΟΘΕΣΕΙΣ ΤΟΥ YOUTUBE

ΑΔΕΙΑ ΧΡΗΣΗΣ ΛΟΓΙΣΜΙΚΟΥ APPLE INC. iOS

Άδεια Χρήσης σε μεμονωμένη συσκευή

ΠΑΡΑΚΑΛΟΥΜΕ ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΟΥΣΑ ΣΥΜΒΑΣΗ ΠΑΡΟΧΗΣ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ («ΑΔΕΙΑ ΧΡΗΣΗΣ») ΠΡΙΝ ΧΡΗΣΙΜΟΠΟΙΗΣΕΤΕ ΤΗ ΣΥΣΚΕΥΗ iOS ΣΑΣ Ή ΠΡΙΝ ΚΑΤΑΒΙΒΑΣΕΤΕ (DOWNLOAD) ΤΗΝ ΕΝΗΜΕΡΩΣΗ ΛΟΓΙΣΜΙΚΟΥ ΠΟΥ ΣΥΝΟΔΕΥΕΙ ΤΗΝ ΠΑΡΟΥΣΑ ΑΔΕΙΑ ΧΡΗΣΗΣ. Η ΧΡΗΣΗ ΤΗΣ ΣΥΣΚΕΥΗΣ iOS ΣΑΣ ΚΑΘΩΣ ΚΑΙ Η ΚΑΤΑΒΙΒΑΣΗ ΕΝΗΜΕΡΩΣΗΣ ΛΟΓΙΣΜΙΚΟΥ, ΚΑΤΑ ΠΕΡΙΠΤΩΣΗ, ΣΥΝΕΠΑΓΕΤΑΙ ΤΗΝ ΑΠΟΔΟΧΗ ΤΩΝ ΟΡΩΝ ΤΗΣ ΠΑΡΟΥΣΑΣ ΑΔΕΙΑΣ ΧΡΗΣΗΣ. ΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΑΔΕΙΑΣ, ΜΗ ΧΡΗΣΙΜΟΠΟΙΗΣΕΤΕ ΤΗ ΣΥΣΚΕΥΗ iOS ΚΑΙ ΜΗΝ ΚΑΤΑΒΙΒΑΣΕΤΕ ΤΗΝ ΕΝΗΜΕΡΩΣΗ ΛΟΓΙΣΜΙΚΟΥ. ΓΙΑ ΑΓΟΡΑΣΤΕΣ ΣΥΣΚΕΥΩΝ iOS, ΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΑΔΕΙΑΣ ΧΡΗΣΗΣ, ΜΠΟΡΕΙΤΕ ΝΑ ΕΠΙΣΤΡΕΨΕΤΕ ΤΗ ΣΥΣΚΕΥΗ iOS ΕΝΤΟΣ ΤΗΣ ΠΡΟΘΕΣΜΙΑΣ ΕΠΙΣΤΡΟΦΗΣ ΣΤΟ ΚΑΤΑΣΤΗΜΑ ΤΗΣ APPLE Ή ΣΤΟΝ ΕΞΟΥΣΙΟΔΟΤΗΜΕΝΟ ΔΙΑΝΟΜΕΑ ΑΠΟ ΟΠΟΥ ΤΟ ΠΡΟΜΗΘΕΥΤΗΚΑΤΕ ΚΑΙ ΝΑ ΛΑΒΕΤΕ ΕΠΙΣΤΡΟΦΗ ΧΡΗΜΑΤΩΝ, ΣΥΜΦΩΝΑ ΜΕ ΤΗΝ ΠΟΛΙΤΙΚΗ ΕΠΙΣΤΡΟΦΩΝ ΤΗΣ APPLE, ΠΟΥ ΠΑΡΑΤΙΘΕΤΑΙ ΣΤΗ ΔΙΕΥΘΥΝΣΗ http://www.apple.com/legal/sales_policies/.

1. Γενικά.

(α) Το λογισμικό (συμπεριλαμβανομένου του κώδικα Boot ROM και λοιπού ενσωματωμένου λογισμικού), τα έγγραφα τεκμηρίωσης, τα περιβάλλοντα διεπαφής (interfaces), το περιεχόμενο, οι γραμματοσειρές και οποιαδήποτε δεδομένα που παρέχονται μαζί με τη Συσκευή iOS σας («Γνήσιο λογισμικό iOS»), όπως ενδέχεται να ενημερωθούν ή να αντικατασταθούν μέσω βελτιώσεων χαρακτηριστικών, ενημερώσεων του λογισμικού ή λογισμικού επαναφοράς του συστήματος που παρέχεται από την Apple («Ενημερώσεις Λογισμικού iOS»), είτε σε μνήμη μόνο για ανάγνωση (μνήμη ROM) είτε σε οποιοδήποτε άλλο μέσο είτε σε οποιαδήποτε άλλη μορφή (το Γνήσιο λογισμικό iOS και οι Ενημερώσεις Λογισμικού iOS αναφέρονται από κοινού ως το «Λογισμικό iOS»), δεν σας πωλούνται από την εταιρία Apple Inc. (η «Apple») αλλά σας παρέχονται για χρήση μόνο σύμφωνα με τους όρους της παρούσας Άδειας Χρήσης. Η Apple και οι δικαιοπάροχοί της διατηρούν την κυριότητα του ίδιου του λογισμικού iOS και επιφυλάσσονται όλων των δικαιωμάτων που δεν σας παραχωρούνται ρητώς.

(β) Η Apple, σύμφωνα με τη διάκριτη ευχέρειά της, μπορεί να καταστήσει διαθέσιμες μελλοντικές Ενημερώσεις Λογισμικού iOS για τη Συσκευή iOS σας. Οι Ενημερώσεις Λογισμικού iOS, αν υπάρχουν, δεν είναι απαραίτητο να περιλαμβάνουν όλα τα υπάρχοντα χαρακτηριστικά λογισμικού ή νέα χαρακτηριστικά που διαθέτει η Apple για νεότερα ή άλλα μοντέλα των Συσκευών iOS. Οι όροι της παρούσας Άδειας θα διέπουν οποιεσδήποτε Ενημερώσεις iOS παρέχει η Apple που αντικαθιστούν ή/και συμπληρώνουν το προϊόν Αρχικού Λογισμικού iOS, εκτός αν μια τέτοια Ενημέρωση Λογισμικού iOS συνοδεύεται από ξεχωριστή άδεια, στην οποία περίπτωση διέπουν οι όροι της συγκεκριμένης άδειας.

2. Χρήσεις επιτρεπόμενες από την άδεια και περιορισμοί.

(α) Σύμφωνα με τους όρους και τις προϋποθέσεις της παρούσας Άδειας Χρήσης σάς παραχωρείται περιορισμένη, μη αποκλειστική άδεια να χρησιμοποιείτε το Λογισμικό iOS σε μία μόνο Συσκευή iOS της Apple. Εκτός όπως επιτρέπεται στην Ενότητα 2 (β) κατωτέρω, και εκτός αν παρέχεται σε ξεχωριστή σύμβαση μεταξύ εσάς και την Apple, η παρούσα Άδεια Χρήσης δεν επιτρέπει το Λογισμικό iOS να υπάρχει ταυτόχρονα σε περισσότερες από μία Συσκευές iOS της Apple, και δεν μπορείτε να διανείμετε ή να καταστήσετε διαθέσιμο το Λογισμικό iOS μέσω ενός δικτύου όπου θα μπορούσε να χρησιμοποιηθεί από περισσότερες συσκευές ταυτόχρονα. Η παρούσα Άδεια Χρήσης δεν σας παρέχει οποιοδήποτε δικαίωμα να χρησιμοποιείτε τα περιβάλλοντα διεπαφής που ανήκουν αποκλειστικά στην Apple ή άλλη πνευματική ιδιοκτησία που ανήκει αποκλειστικά στην Apple, για το σχεδιασμό, την ανάπτυξη, την κατασκευή, την παραχώρηση άδειας χρήσης ή τη διανομή συσκευών ή παρελκόμενων τρίτων και παρελκόμενων ή εφαρμογών λογισμικού τρίτων για χρήση με Συσκευές iOS. Ορισμένα από αυτά τα δικαιώματα παραχωρούνται από την Apple βάσει ξεχωριστών αδειών χρήσης. Για περισσότερες πληροφορίες σχετικά με την ανάπτυξη συσκευών και παρελκόμενων τρίτων για Συσκευές iOS, παρακαλούμε στείλτε μήνυμα ηλεκτρονικής αλληλογραφίας στη διεύθυνση madeforipod@apple.com. Για περισσότερες πληροφορίες σχετικά με την ανάπτυξη εφαρμογών λογισμικού για Συσκευές iOS, παρακαλούμε στείλτε μήνυμα ηλεκτρονικής αλληλογραφίας στη διεύθυνση devprograms@apple.com.

(β) Σύμφωνα με τους όρους και τις προϋποθέσεις της παρούσας Άδειας Χρήσης σάς παραχωρείται περιορισμένη, μη αποκλειστική άδεια να καταβιβάσετε (download) τις Ενημερώσεις Λογισμικού iOS που μπορεί να διατίθενται από την Apple για το δικό σας μοντέλο της Συσκευής iOS για ενημέρωση ή επαναφορά λογισμικού σε οποιαδήποτε τέτοια Συσκευή iOS που βρίσκεται υπό την κυριότητα ή τον έλεγχό σας. Η παρούσα Άδεια Χρήσης δεν σας επιτρέπει να πραγματοποιείτε ενημέρωση ή επαναφορά σε Συσκευές iOS που δεν βρίσκονται υπό την κυριότητα ή τον έλεγχό σας, και δεν μπορείτε να διανείμετε ή να διαθέσετε Ενημερώσεις Λογισμικού iOS μέσω ενός δικτύου όπου θα μπορούσαν να χρησιμοποιηθούν από περισσότερες συσκευές ή περισσότερους ηλεκτρονικούς υπολογιστές ταυτόχρονα. Εάν καταβιβάσετε Ενημέρωση Λογισμικού iOS στον υπολογιστή σας, μπορείτε να δημιουργήσετε ένα αντίγραφο των Ενημερώσεων Λογισμικού iOS που είναι αποθηκευμένες στον υπολογιστή σας σε μορφή αναγνώσιμη από τον υπολογιστή, μόνο για σκοπούς δημιουργίας αντιγράφων ασφαλείας, υπό την προϋπόθεση ότι το αντίγραφο ασφαλείας θα περιλαμβάνει όλες τις δηλώσεις πνευματικών δικαιωμάτων ή άλλων αποκλειστικών δικαιωμάτων που περιλαμβάνονται στο πρωτότυπο.

(γ) Δεν σας επιτρέπεται και συμφωνείτε να μην προβείτε σε καμία από τις παρακάτω ενέργειες ούτε να παράσχετε σε άλλους τη δυνατότητα να προβούν σε αυτές: αντιγραφή (εκτός αν επιτρέπεται ρητώς από την παρούσα Άδεια Χρήσης), αποσυμπίληση (decompilation), ανάστροφη μηχανίκευση (reverse engineering), αποσυναρμολόγηση επανάκτηση του πηγαίου κώδικα, αποκρυπτογράφηση, τροποποίηση ή δημιουργία παραγώγων έργων του Λογισμικού iOS ή οποιωνδήποτε υπηρεσιών που παρέχονται από το Λογισμικό iOS, ή οποιουδήποτε μέρους αυτού (εκτός αν και στο βαθμό που οποιοσδήποτε από τους ανωτέρω περιορισμούς απαγορεύεται από το εφαρμοστέο δίκαιο ή στο βαθμό που τυχόν επιτρέπεται από τους όρους παροχής της άδειας χρήσης που διέπει τη χρήση των στοιχείων ανοιχτού κώδικα που περιλαμβάνονται στο Λογισμικό iOS). Οποιαδήποτε απόπειρα των παραπάνω πράξεων αποτελεί παραβίαση των δικαιωμάτων της Apple και των δικαιοπαρόχων επί του Λογισμικού iOS.

(δ) Αποθηκεύοντας υλικό στη Συσκευή iOS σας, δημιουργείτε ένα ψηφιακό αντίγραφο. Σε ορισμένες δικαιοδοσίες, είναι παράνομο να δημιουργείτε ψηφιακά αντίγραφα χωρίς την προηγούμενη άδεια του προσώπου στο οποίο ανήκουν τα δικαιώματα. Το Λογισμικό iOS μπορεί να χρησιμοποιηθεί για την αναπαραγωγή υλικού εφόσον αυτή η χρήση περιορίζεται στην αναπαραγωγή υλικού που δεν προστατεύεται από πνευματικά δικαιώματα, υλικού για το οποίο κατέχετε πνευματικά δικαιώματα ή υλικού που είστε εξουσιοδοτημένος ή έχετε εκ του νόμου την άδεια να αναπαραγάγετε.

(ε) Συμφωνείτε να χρησιμοποιείτε το Λογισμικό και τις Υπηρεσίες iOS (όπως ορίζονται στην Ενότητα παρακάτω) σύμφωνα με όλες τις ισχύουσες νομοθεσίες, περιλαμβάνοντας τις τοπικές νομοθεσίες της χώρας ή της περιοχής στην οποία κατοικείτε ή στην οποία καταβιβάσατε ή χρησιμοποιείτε το Λογισμικό και τις Υπηρεσίες iOS.

(στ) Η χρήση και η πρόσβαση σε ορισμένες δυνατότητες του Λογισμικού iOS και σε ορισμένες Υπηρεσίες (όπως ορίζεται στην Ενότητα 5) ενδέχεται να απαιτούν από εσάς την αίτηση για μοναδικό συνδυασμό ονόματος χρήστη και συνθηματικού, γνωστό ως Apple ID. Επιπλέον, αναγνωρίζετε ότι πολλές δυνατότητες και Υπηρεσίες του Λογισμικού iOS μεταδίδουν δεδομένα και μπορούν να επιφέρουν χρεώσεις στο πρόγραμμα δεδομένων σας, και εσείς είστε ο υπεύθυνος για οποιεσδήποτε τέτοιες χρεώσεις. Για περισσότερες πληροφορίες, συμβουλευτείτε τον Οδηγό Χρήσης για τη Συσκευή iOS σας.

3. Μεταβίβαση. Η εκμίσθωση, η χρονομίσθωση, ο δανεισμός, η αναδιανομή ή η υποαδειοδότηση του Λογισμικού iOS δεν επιτρέπεται. Μπορείτε, ωστόσο, να προβείτε σε μία μοναδική, μόνιμη μεταβίβαση όλων των δικαιωμάτων χρήσης σας επί του Λογισμικού iOS σε τρίτο πρόσωπο, σε περίπτωση μεταβίβασης κυριότητας της Συσκευής iOS σας, υπό την προϋπόθεση ότι: (α) Η μεταβίβαση θα περιλαμβάνει οπωσδήποτε τη Συσκευή iOS σας και το σύνολο του Λογισμικού iOS, συμπεριλαμβανομένων όλων των συστατικών μερών του, των πρωτότυπων μέσων αποθήκευσης, του έντυπου υλικού και της παρούσας Άδειας Χρήσης· (β) δεν θα διατηρήσετε οποιαδήποτε πλήρη ή μερικά αντίγραφα του Λογισμικού iOS, συμπεριλαμβανομένων των αντιγράφων που είναι αποθηκευμένα σε ηλεκτρονική υπολογιστή ή άλλη συσκευή αποθήκευσης· και (γ) το πρόσωπο που θα λάβει το Λογισμικό iOS θα διαβάσει και θα συμφωνήσει ότι αποδέχεται τους όρους της παρούσας Άδειας Χρήσης.

4. Συναίνεση για τη χρήση δεδομένων.

(α) Δεδομένα διαγνωστικών και χρήσης. Εάν επιλέξετε να συμμετάσχετε στη συλλογή δεδομένων διαγνωστικών και χρήσης, συμφωνείτε ότι η Apple και οι θυγατρικές και οι πράκτορές της μπορούν να συλλέγουν, να τηρούν, να επεξεργάζονται και να χρησιμοποιούν διαγνωστικές, τεχνικές πληροφορίες, πληροφορίες χρήσης ή άλλες σχετικές πληροφορίες, συμπεριλαμβανομένων, μεταξύ άλλων, πληροφοριών σχετικών με τη Συσκευή iOS, τον ηλεκτρονικό υπολογιστή, το λογισμικό συστήματος και εφαρμογών και τα περιφερειακά σας, οι οποίες συλλέγονται περιοδικά για τη διευκόλυνση της παροχής ενημερώσεων λογισμικού, υποστήριξης των προϊόντων και άλλων υπηρεσιών σχετικών με το Λογισμικό iOS που τυχόν παρέχονται σε σας, καθώς και για την εξακρίβωση της συμμόρφωσης με τους όρους της παρούσας Άδειας Χρήσης. Η Apple ενδέχεται να χρησιμοποιεί αυτές τις πληροφορίες, εφόσον συλλέγονται σε μορφή που δεν αποκαλύπτουν την ταυτότητά σας, προκειμένου να παρέχει και να βελτιώνει τα προϊόντα και υπηρεσίες της Apple. Αν έχετε επιλέξει να χρησιμοποιείτε και έχετε ενεργοποιημένες τις Υπηρεσίες τοποθεσίας, η τοποθεσία της συσκευής σας μπορεί επίσης να αποσταλεί για να βοηθήσει την Apple να αναλύσει ζητήματα ασύρματης ή κινητής απόδοσης (π.χ. την ισχύ ή την αδυναμία ενός κινητού σήματος σε συγκεκριμένη τοποθεσία). Για να επιτραπεί στους συνεργάτες της Apple και σε άλλους δημιουργούς να βελτιώσουν το λογισμικό, το υλισμικό και τις υπηρεσίες τους που έχουν σχεδιαστεί για χρήση με προϊόντα Apple, η Apple μπορεί επίσης να παρέχει σε οποιονδήποτε τέτοιο συνεργάτη ή άλλο δημιουργό με υποσύνολο των διαγνωστικών πληροφοριών που είναι σχετικό με το λογισμικό, υλισμικό ή/και υπηρεσίες του συγκεκριμένου συνεργάτη ή δημιουργού, αρκεί οι πληροφορίες διαγνωστικών να βρίσκονται σε μορφή που δεν αποκαλύπτει την ταυτότητά σας.

(β) Δεδομένα Τοποθεσίας. Η Apple και οι συνεργάτες και δικαιοπάροχοί της ενδέχεται να παρέχουν ορισμένες υπηρεσίες μέσω της Συσκευής iOS σας που βασίζονται σε πληροφορίες τοποθεσίας. Για να παρέχουν και να βελτιώνουν αυτές τις υπηρεσίες, όπου διατίθενται, η Apple και οι συνεργάτες και δικαιοπάροχοί της μπορούν να διαβιβάζουν, συλλέγουν, τηρούν, επεξεργάζονται και χρησιμοποιούν τα δεδομένα που αφορούν την τοποθεσία σας, συμπεριλαμβανομένης της γεωγραφικής θέσης της Συσκευής iOS σας σε πραγματικό χρόνο, πληροφοριών ταχύτητας οδικής κυκλοφορίας και ερωτημάτων για γεωγραφικές αναζητήσεις. Τα δεδομένα τοποθεσίας και τα ερωτήματα που συλλέγονται από την Apple συλλέγονται σε μορφή που δεν αποκαλύπτει την ταυτότητά σας και μπορούν να χρησιμοποιηθούν από την Apple και τους συνεργάτες και δικαιοπαρόχους της για την παροχή προϊόντων και υπηρεσιών που βασίζονται στην τοποθεσία. Η χρήση στη Συσκευή iOS σας οποιωνδήποτε υπηρεσιών που βασίζονται στη θέση του χρήστη, συνεπάγεται ότι αποδέχεστε και συναινείτε στη διαβίβαση, συλλογή, τήρηση, επεξεργασία και χρήση των δεδομένων τοποθεσίας και των ερωτημάτων σας από μέρους της Apple και των συνεργατών και δικαιοπαρόχων της, προκειμένου να παρέχουν και να βελτιώνουν τα προϊόντα και τις υπηρεσίες που βασίζονται σε τοποθεσίες και οδική κυκλοφορία. Μπορείτε να ανακαλέσετε οποτεδήποτε αυτή τη συναίνεση αν μεταβείτε στη ρύθμιση «Υπηρεσίες τοποθεσίας» στη Συσκευή iOS σας και απενεργοποιήσετε την παγκόσμια ρύθμιση των Υπηρεσιών Τοποθεσίας στη Συσκευή iOS σας ή απενεργοποιήσετε τις ξεχωριστές ρυθμίσεις τοποθεσίας κάθε στοιχείου τοποθεσίας στη Συσκευή iOS σας. Μη χρήση αυτών των χαρακτηριστικών τοποθεσίας επηρεάζει μόνο τη λειτουργικότητα της Συσκευής iOS σας που βασίζεται σε τοποθεσίες. Δεν έχει δυσμενείς επιπτώσεις στα χαρακτηριστικά της Συσκευής iOS που δεν σχετίζονται με υπηρεσίες τοποθεσίας. Όταν χρησιμοποιείτε εφαρμογές και υπηρεσίες τρίτων στη Συσκευή iOS που χρησιμοποιούν ή παρέχουν δεδομένα τοποθεσίας, είστε υποκείμενοι στους και θα πρέπει να κάνετε ανασκόπηση των όρων και της πολιτικής προστασίας απορρήτου των εν λόγω τρίτων αναφορικά με τη χρήση των δεδομένων τοποθεσίας από τις εν λόγω εφαρμογές και υπηρεσίες τρίτων.

(γ) Siri. Αν η Συσκευή iOS σας υποστηρίζει το Siri, το οποίο περιλαμβάνει τη δυνατότητα υπαγόρευσης, αυτές οι δυνατότητες σάς επιτρέπουν να κάνετε αιτήματα, να δίνετε εντολές και να υπαγορεύετε κείμενο στη συσκευή σας με τη φωνή σας. Όταν χρησιμοποιείτε το Siri, ό,τι λέτε θα εγγράφεται και θα αποστέλλεται στην Apple για την επεξεργασία των αιτημάτων σας. Η συσκευή σας θα αποστείλει στην Apple και άλλες πληροφορίες, όπως το πρώτο όνομα και ψευδώνυμό σας, το όνομα, τα ψευδώνυμα και τη σχέση μαζί σας (π.χ. «ο μπαμπάς μου") των επαφών βιβλίου διευθύνσεών σας, και ονόματα τραγουδιών στη συλλογή σας (συλλογικά, τα «Δεδομένα Χρήστη» σας). Όλα αυτά τα δεδομένα χρησιμοποιούνται για να βοηθήσουν το Siri να σας καταλαβαίνει καλύτερα και να αναγνωρίζει αυτά που λέτε. Δεν συνδέεται με άλλα δεδομένα που μπορεί να έχει η Apple από τη χρήση σας άλλων υπηρεσιών της Apple. Η χρήση του Siri, συνεπάγεται ότι αποδέχεστε και συναινείτε στη διαβίβαση, συλλογή, τήρηση, επεξεργασία και χρήση αυτών των πληροφοριών, συμπεριλαμβανομένης της εισόδου φωνής σας και των Δεδομένων Χρήστη, από μέρους της Apple και των συνεργατών και δικαιοπαρόχων της, προκειμένου να παρέχουν και να βελτιώνουν το Siri και άλλα προϊόντα και υπηρεσίες της Apple. Αν έχετε ενεργοποιημένες τις Υπηρεσίες τοποθεσίας, η τοποθεσία της Συσκευής iOS σας τη στιγμή που κάνετε ένα αίτημα επίσης θα αποσταλεί στην Apple για να βοηθήσει το Siri να βελτιώσει την ακρίβεια της απόκρισής του στα αιτήματά σας που βασίζονται σε τοποθεσία. Μπορείτε να απενεργοποιήσετε τη λειτουργικότητα του Siri που βασίζεται σε τοποθεσία αν μεταβείτε στη ρύθμιση Υπηρεσίες τοποθεσίας στη Συσκευή iOS σας και απενεργοποιήσετε τη μεμονωμένη ρύθμιση τοποθεσίας για το Siri. Μπορείτε επίσης να απενεργοποιήσετε το Siri εντελώς ανά πάσα στιγμή. Για να το κάνετε αυτό, ανοίξτε τις Ρυθμίσεις, αγγίξτε Γενικά, αγγίξτε Siri και θέστε το διακόπτη Siri στην ανενεργή θέση. Επίσης, μπορείτε να περιορίσετε τη δυνατότητα χρήσης του Siri υπό τη ρύθμιση περιορισμών.

(δ) FaceTime. Η δυνατότητα βιντεοκλήσεων FaceTime του λογισμικού iOS («FaceTime») απαιτεί πρόσβαση στο Διαδίκτυο και ενδέχεται να μην είναι διαθέσιμη σε όλες τις χώρες και περιοχές. Η χρήση του FaceTime από μέρους σας υπόκειται στη συμμόρφωσή σας με την Ενότητα 2(ε) ανωτέρω. Προκειμένου να διαμορφώσετε το FaceTime, και να εκκινείτε και να λαμβάνετε κλήσεις FaceTime μεταξύ εσάς και άλλων χρηστών FaceTime, απαιτούνται ορισμένα μοναδικά αναγνωριστικά για τη Συσκευή iOS και λογαριασμό σας. Αυτά τα μοναδικά αναγνωριστικά μπορεί να περιλαμβάνουν διεύθυνση(εις) email, τις πληροφορίες Apple ID που παρέχετε, αναγνωριστικό υλισμικού για τη Συσκευή iOS σας και τον τηλεφωνικό αριθμό του iPhone σας. Με τη χρήση του Λογισμικού iOS, συμφωνείτε ότι η Apple μπορεί να διαβιβάζει, συλλέγει, τηρεί, επεξεργάζεται και χρησιμοποιεί αυτά τα αναγνωριστικά με σκοπό την παροχή και βελτίωση της δυνατότητας του FaceTime. Κατανοείτε ότι ο τηλεφωνικός αριθμός iPhone σας θα παρουσιάζεται στο άλλο μέρος κατά τη βιντεοκλήση (ακόμη και εάν έχετε απόκρυψη αριθμού) ή θα παρουσιάζεται η διεύθυνση email σας, ανάλογα με τη ρύθμιση που έχετε επιλέξει. Αν χρησιμοποιείτε iPad ή iPod touch με δυνατότητα FaceTime, η διεύθυνση email σας θα παρουσιάζεται στο άλλο μέρος κατά τη βιντεοκλήση. Μπορείτε να απενεργοποιήσετε τη δυνατότητα FaceTime αν μεταβείτε στη ρύθμιση «FaceTime» στη Συσκευή iOS σας και την απενεργοποιήσετε ή αν μεταβείτε στη ρύθμιση «Περιορισμοί» στο iPad σας και ενεργοποιήσετε τον περιορισμό για το FaceTime.

(ε) iMessage. Η δυνατότητα ανταλλαγής μηνυμάτων του Λογισμικού iOS («iMessage») ενδεχομένως να μη διατίθεται σε όλες τις χώρες και περιοχές. Η χρήση σας του iMessage υπόκειται στη συμμόρφωσή σας με την Ενότητα 2(ε) ανωτέρω. Προκειμένου να διαμορφώσετε το iMessage, και να εκκινείτε και να λαμβάνετε iMessage μεταξύ εσάς και άλλων χρηστών Συσκευών iOS, απαιτούνται ορισμένα μοναδικά αναγνωριστικά για τη Συσκευή iOS και λογαριασμό σας. Αυτά τα μοναδικά αναγνωριστικά μπορεί να περιλαμβάνουν διεύθυνση(εις) email, τις πληροφορίες Apple ID που παρέχετε, αναγνωριστικό υλισμικού για τη Συσκευή iOS σας και τον τηλεφωνικό αριθμό του iPhone σας. Με τη χρήση του Λογισμικού iOS, συμφωνείτε ότι η Apple μπορεί να διαβιβάζει, συλλέγει, τηρεί, επεξεργάζεται και χρησιμοποιεί αυτά τα αναγνωριστικά με σκοπό την παροχή και βελτίωση της υπηρεσίας iMessage. Η υπηρεσία iMessage απαιτεί σύνδεση Wi-Fi ή κινητών δεδομένων. Προκειμένου να διευκολυνθεί η παράδοση των iMessage σας και να επιτραπεί να διατηρείτε συνομιλίες μεταξύ των συσκευών σας, η Apple ενδέχεται να διατηρήσει τα iMessage σε κρυπτογραφημένη μορφή για περιορισμένη χρονική περίοδο. Αν το μήνυμά σας δεν είναι δυνατό να αποσταλεί ως iMessage, το μήνυμά σας μπορεί να αποσταλεί ως μήνυμα SMS ή MMS, για το οποίο ισχύουν οι χρεώσεις του φορέα ανταλλαγής μηνυμάτων σας. Κατανοείτε ότι ο τηλεφωνικός αριθμός iPhone σας θα παρουσιάζεται στο άλλο μέρος (ακόμη και εάν έχετε απόκρυψη αριθμού) ή θα παρουσιάζεται η διεύθυνση email σας, ανάλογα με τη ρύθμιση που έχετε επιλέξει. Αν χρησιμοποιείτε iPad ή iPod touch με δυνατότητα iMessage, η διεύθυνση email σας θα παρουσιάζεται σε άλλο μέρος. Μπορείτε να απενεργοποιήσετε την υπηρεσία iMessage αν μεταβείτε στη ρύθμιση Μηνύματα στη Συσκευή iOS σας.

(στ) Photo Stream. Με τη χρήση της δυνατότητας Ροής φωτογραφιών του iCloud, συμφωνείτε ότι η Apple μπορεί να αποθηκεύσει τις φωτογραφίες που καταγράψατε στη Συσκευή iOS σας ή στείλατε από τον υπολογιστή σας για περιορισμένη χρονική περίοδο και να στείλει αυτόματα τις φωτογραφίες σας σε άλλες Συσκευές iOS ή υπολογιστές της Apple που διαθέτουν τη δυνατότητα Ροής φωτογραφιών. Να γνωρίζετε ότι είναι δυνατό να αποθηκευτεί ταυτόχρονα ένας περιορισμένος αριθμός φωτογραφιών, και οι παλαιότερες φωτογραφίες θα διαγράφονται αυτόματα από τη Photo Stream με την πάροδο του χρόνου. Οποιεσδήποτε φωτογραφίες θέλετε να κρατήσετε πρέπει να αποθηκευτούν στο άλμπουμ κάμεράς σας, άλλο άλμπουμ ή στον υπολογιστή σας. Η ανάλυση φωτογραφιών ενδέχεται να διαφέρει ανάλογα με τη συσκευή στην οποία αποστάληκαν οι φωτογραφίες. Εάν δεν επιθυμείτε να χρησιμοποιήσετε τη Photo Stream, μπορείτε να απενεργοποιήσετε τη Photo Stream σε όλες τις Συσκευές iOS και υπολογιστές σας που διαθέτουν τη δυνατότητα Ροής φωτογραφιών. Κάθε χρήση της δυνατότητες Ροής φωτογραφιών υπόκειται στους όρους και προϋποθέσεις της παρούσας σύμβασης και των Όρων και προϋποθέσεων iCloud τους οποίους θα βρείτε στη διεύθυνση: http://www.apple.com/legal/icloud/ww/.

(ζ) Διαφήμιση που βασίζεται στα ενδιαφέροντα. Η Apple μπορεί να σας παρέχει διαφήμιση που βασίζεται στα ενδιαφέροντα μέσω του κινητού τηλεφώνου σας. Αν δεν θέλετε να λαμβάνετε σχετικά διαφημιστικά στη Συσκευή iOS σας, μπορείτε να επιλέξετε να μην συμμετάσχετε μεταβαίνοντας σε αυτό το σύνδεσμο στη Συσκευή iOS σας: http://oo.apple.com. Αν δεν κάνετε αυτή την επιλογή, θα συνεχίσετε να λαμβάνετε τον ίδιο αριθμό διαφημίσεων, αλλά μπορεί να είναι λιγότερο σχετικές επειδή δεν θα βασίζονται στα ενδιαφέροντά σας. Επίσης μπορεί να βλέπετε ακόμη διαφημίσεις σχετικά με το περιεχόμενο σε μια ιστοσελίδα ή σε μια εφαρμογή ή που βασίζονται σε άλλες πληροφορίες που δεν είναι προσωπικές. Αυτή η επιλογή μη συμμετοχής ισχύει μόνο για τις υπηρεσίες διαφήμισης της Apple και δεν επηρεάζει διαφημίσεις που βασίζονται στα ενδιαφέροντα από άλλα δίκτυα διαφήμισης.

(η) Πολιτική προστασίας απορρήτου. Ανά πάσα στιγμή ο χειρισμός των πληροφοριών σας θα γίνεται σύμφωνα με την Πολιτική προστασίας απορρήτου της Apple, που ενσωματώνεται μέσω αναφοράς στην παρούσα Άδεια και μπορεί να προβληθεί στη διεύθυνση: www.apple.com/privacy/.

5. Υπηρεσίες και Υλικό Τρίτων.

(α) Το Λογισμικό iOS επιτρέπει την πρόσβαση στο Κατάστημα iTunes της Apple, στο App Store, Game Center, iCloud καθώς και σε άλλες υπηρεσίες και ιστοτόπους της Apple και τρίτων προσώπων (από κοινού και χωριστά «οι Υπηρεσίες»). Τέτοιες Υπηρεσίες ενδέχεται να μη διατίθενται σε όλες τις γλώσσες ή σε όλες τις χώρες. Η χρήση αυτών των Υπηρεσιών προϋποθέτει πρόσβαση στο Διαδίκτυο και η χρήση ορισμένων Υπηρεσιών ενδέχεται να απαιτεί Apple ID, ενδέχεται να προϋποθέτει την από μέρους σας αποδοχή πρόσθετων όρων και ενδέχεται να υπόκειται σε πρόσθετες χρεώσεις. Η χρήση αυτού του λογισμικού σε σχέση με Apple ID, λογαριασμό για το Κατάστημα iTunes, λογαριασμό για το Game Center ή λογαριασμό για το iCloud, συνεπάγεται την από μέρους σας αποδοχή των ισχύοντων όρων υπηρεσίας για το συγκεκριμένο λογαριασμό και των πιο πρόσφατων Όρων και Προϋποθέσεων του Καταστήματος iTunes ή των Όρων και Προϋποθέσεων του Game Center, τους οποίους μπορείτε να προσπελάσετε και να μελετήσετε στη διεύθυνση http://www.apple.com/legal/itunes/ww/, ή των Όρων και Προϋποθέσεων του iCloud τους οποίους θα βρείτε στη διεύθυνση http://www.apple.com/legal/icloud/ww/, αντίστοιχα.

(β) Αν εγγραφείτε για iCloud, μπορείτε να αποκτήσετε πρόσβαση σε ορισμένες δυνατότητες iCloud όπως «Back Up» και «Find my iPhone» απευθείας από το Λογισμικό iOS. Αναγνωρίζετε και συμφωνείτε ότι η χρήση σας του iCloud και αυτών των δυνατοτήτων υπόκειται στους πιο πρόσφατους όρους και προϋποθέσεις της υπηρεσίας iCloud, τους οποίους μπορείτε να προσπελάσετε και να μελετήσετε στη διεύθυνση: http://www.apple.com/legal/icloud/ww/.

(γ) Αντιλαμβάνεστε ότι κάνοντας χρήση των Υπηρεσιών, ενδέχεται να συναντήσετε υλικό που θα μπορούσε να κριθεί προσβλητικό, άσεμνο ή ανάρμοστο, το οποίο υλικό ενδέχεται να έχει ή να μην έχει επισημανθεί ότι περιέχει άσεμνο λεξιλόγιο, και ότι τα αποτελέσματα οποιασδήποτε αναζήτησης ή η εισαγωγή μιας συγκεκριμένης διεύθυνσης URL ενδέχεται να παραγάγει αυτόματα και ακουσίως συνδέσμους ή αναφορές σε ανάρμοστο υλικό. Ωστόσο, αποδέχεστε να χρησιμοποιείτε τις Υπηρεσίες με αποκλειστικά δική σας ευθύνη και ότι η Apple δεν φέρει ευθύνη απέναντί σας για περιεχόμενο που τυχόν κριθεί προσβλητικό, άσεμνο ή ανάρμοστο.

(δ) Ορισμένες Υπηρεσίες ενδέχεται να παρουσιάζουν, να περιλαμβάνουν ή να καθιστούν διαθέσιμο περιεχόμενο, δεδομένα, πληροφορίες, εφαρμογές και υλικό από τρίτους («Υλικό Τρίτων») ή να παρέχουν συνδέσμους προς ορισμένους ιστοτόπους τρίτων. Χρησιμοποιώντας τις Υπηρεσίες, αναγνωρίζετε και αποδέχεστε ότι η Apple δεν έχει την ευθύνη να εξετάζει ή να αξιολογεί το περιεχόμενο, την ακρίβεια, την πληρότητα, την επικαιρότητα, την εγκυρότητα, τη συμμόρφωση με τους κανόνες πνευματικής ιδιοκτησίας, τη νομιμότητα, τη σεμνότητα, την ποιότητα ή οποιαδήποτε άλλη πλευρά αυτού του Υλικού Τρίτων ή των ιστοτόπων τρίτων. Η Apple, τα στελέχη της, οι συνδεδεμένες επιχειρήσεις και οι θυγατρικές της δεν εγγυώνται ούτε εγκρίνουν απαραιτήτως και δεν αναλαμβάνουν ούτε έχουν οποιαδήποτε ευθύνη απέναντι σε σας ή άλλα πρόσωπα για οποιεσδήποτε Υπηρεσίες τρίτων, Υλικό Τρίτων ή ιστότοπους τρίτων, ή για οποιοδήποτε άλλο υλικό, προϊόντα ή υπηρεσίες τρίτων. Το Υλικό Τρίτων και οι σύνδεσμοι προς άλλους ιστότοπους παρέχονται αποκλειστικά ως διευκόλυνση προς εσάς.

(ε) Οι οικονομικές πληροφορίες που παρουσιάζονται από οποιεσδήποτε Υπηρεσίες παρέχονται για σκοπούς γενικής πληροφόρησης μόνο και δεν πρέπει θεωρηθούν ως αξιόπιστες επενδυτικές συμβουλές. Πριν από την εκτέλεση οποιασδήποτε συναλλαγής κινητών αξιών με βάση πληροφορίες που αντλήθηκαν από τις Υπηρεσίες, συνιστάται να απευθύνεστε σε χρηματοοικονομικό σύμβουλο ή επαγγελματία χρεογράφων ο οποίος είναι νομικά εξουσιοδοτημένος να παράσχει οικονομικές συμβουλές ή συμβουλές για χρεόγραφα στη χώρα ή στην περιοχή σας. Τα δεδομένα τοποθεσίας που παρέχονται από οποιεσδήποτε Υπηρεσίες διατίθενται μόνο για σκοπούς στοιχειώδους πλοήγησης και δεν διατίθενται με σκοπό να αποτελέσουν αξιόπιστη πληροφόρηση σε περιπτώσεις όπου απαιτούνται ακριβείς πληροφορίες για τη θέση ή σε περιπτώσεις όπου τα εσφαλμένα, ανακριβή, καθυστερημένα ή ελλιπή δεδομένα τοποθεσίας ενδέχεται να οδηγήσουν σε θάνατο, σωματική βλάβη, περιουσιακή ζημία ή βλάβη στο περιβάλλον. Ούτε η Apple ούτε οποιοσδήποτε από τους παρόχους υπηρεσιών της εγγυάται τη διαθεσιμότητα, την ακρίβεια, την πληρότητα, την αξιοπιστία ή την επικαιρότητα των χρηματιστηριακών πληροφοριών, των δεδομένων τοποθεσίας ή άλλων δεδομένων που παρουσιάζονται από οποιεσδήποτε Υπηρεσίες.

(στ) Αποδέχεστε ότι οι Υπηρεσίες περιλαμβάνουν περιεχόμενο, πληροφορίες και υλικό που ανήκει κατ’ αποκλειστικότητα στην Apple και/ή στους δικαιοπαρόχους της, και ότι προστατεύονται από την εφαρμοστέα νομοθεσία περί πνευματικής ιδιοκτησίας ή άλλη νομοθεσία, που περιλαμβάνει, μεταξύ άλλων, και τα δικαιώματα αποκλειστικής εκμετάλλευσης (copyright). Συμφωνείτε ότι δεν θα χρησιμοποιήσετε αυτό το περιεχόμενο, τις πληροφορίες και το υλικό που καλύπτεται από αποκλειστικά δικαιώματα με τρόπο πέραν της επιτρεπόμενης χρήσης των Υπηρεσιών ή με οποιονδήποτε τρόπο ο οποίος δεν συμφωνεί με τους όρους της παρούσας Άδειας ή ο οποίος παραβιάζει οποιαδήποτε πνευματικά δικαιώματα τρίτων μερών ή της Apple. Κανένα μέρος των Υπηρεσιών δεν επιτρέπεται να αναπαραχθεί με οποιαδήποτε μορφή ή οποιονδήποτε τρόπο. Συμφωνείτε να μην προβείτε σε τροποποίηση, εκμίσθωση, χρονομίσθωση, δανεισμό, πώληση, διανομή ή δημιουργία παραγώγων έργων, με βάση τις Υπηρεσίες με οποιονδήποτε τρόπο ή σε εκμετάλλευση των Υπηρεσιών με οποιονδήποτε τρόπο για τον οποίο δεν έχει χορηγηθεί άδεια, περιλαμβανομένης, ενδεικτικά, της χρήσης των Υπηρεσιών για τη μεταβίβαση ιών υπολογιστών, λογισμικών σκωληκών, δούρειων ίππων ή άλλου κακόβουλου λογισμικού, ή της κατάχρησης ή επιβάρυνσης της χωρητικότητας του δικτύου. Επιπλέον, συμφωνείτε ότι δεν θα χρησιμοποιήσετε τις Υπηρεσίες με οποιονδήποτε τρόπο με σκοπό την παρενόχληση, την εξύβριση, την καταδίωξη, τη διατύπωση απειλών, την δυσφήμηση ή την με οποιονδήποτε άλλον τρόπο παραβίαση ή καταπάτηση των δικαιωμάτων οποιουδήποτε τρίτου, και ότι η Apple δεν ευθύνεται κατά κανένα τρόπο για τέτοια χρήση από μέρους σας, ούτε για οποιαδήποτε παρενοχλητικά, απειλητικά, δυσφημιστικά, προσβλητικά, παραβατικά ή παράνομα μηνύματα ή εκπομπές που τυχόν λάβετε ως αποτέλεσμα της χρήσης οποιασδήποτε από τις Υπηρεσίες.

(ζ) Επιπροσθέτως, οι Υπηρεσίες και το Υλικό Τρίτων που τυχόν είναι προσπελάσιμα από τη Συσκευή iOS, εμφανίζονται στην οθόνη του ή προς τα οποία υπάρχει σύνδεσμος από αυτό δεν διατίθενται σε όλες τις γλώσσες ούτε σε όλες τις χώρες και περιοχές. Η Apple δεν προβαίνει σε καμία προσυμβατική δήλωση ότι αυτές οι Υπηρεσίες και το Υλικό είναι κατάλληλα ή διαθέσιμα για χρήση σε οποιαδήποτε τοποθεσία. Εάν επιλέξετε να χρησιμοποιήσετε ή να προσπελάσετε αυτές τις Υπηρεσίες και Υλικό, ενεργείτε με δική σας πρωτοβουλία και έχετε ευθύνη για τη συμμόρφωση με οποιουσδήποτε εφαρμοστέους νόμους, συμπεριλαμβανομένων, μεταξύ άλλων, της ισχύουσας τοπικής νομοθεσίας. Η Apple και οι δικαιοπάροχοί της διατηρούν το δικαίωμα τροποποίησης, αναστολής, κατάργησης ή απενεργοποίησης της πρόσβασης σε οποιεσδήποτε Υπηρεσίες οποτεδήποτε και χωρίς προειδοποίηση. Η Apple σε καμία περίπτωση δεν φέρει ευθύνη για τυχόν κατάργηση ή απενεργοποίηση της πρόσβασης σε οποιεσδήποτε από τις Υπηρεσίες αυτές. Η Apple δύναται επίσης να επιβάλει όρια στη χρήση ορισμένων Υπηρεσιών ή στην πρόσβαση σε αυτές σε οποιαδήποτε περίπτωση και χωρίς προειδοποίηση ή ευθύνη.

6. Λύση της σύμβασης. Η παρούσα Άδεια Χρήσης ισχύει μέχρι τη λύση της. Τα δικαιώματά σας δυνάμει της παρούσας Άδειας Χρήσης αίρονται αυτόματα ή ειδάλλως παύουν να ισχύουν χωρίς προειδοποίηση από την Apple σε περίπτωση μη συμμόρφωσής σας με οποιονδήποτε όρο ή όρους της παρούσας Άδειας Χρήσης. Μετά τη λύση της άδειας χρήσης οφείλετε να διακόψετε κάθε χρήση του Λογισμικού iOS. Οι ενότητες 4, 5, 6, 7, 8, 9, 12 και 13 της παρούσας Άδειας Χρήσης εξακολουθούν να ισχύουν σε περίπτωση οποιουδήποτε εν λόγω τερματισμού.

7. Αποποίηση εγγυήσεων.

7.1 Αν είστε πελάτης που είναι καταναλωτής (κάποιος που χρησιμοποιεί το λογισμικό iOS εκτός της εργασίας, της επιχείρησης ή του επαγγέλματός του), μπορεί να έχετε νομικά δικαιώματα στη χώρα κατοικίας σας σύμφωνα με τα οποία απαγορεύεται η εφαρμογή των παρακάτω περιορισμών σε εσάς, και όπου ισχύει αυτή η απαγόρευση οι περιορισμοί αυτοί δεν θα ισχύουν σε εσάς. Για να μάθετε περισσότερα σχετικά με τα δικαιώματα, επικοινωνήστε με έναν τοπικό οργανισμό ενημέρωσης πελατών.

7.2 ΡΗΤΩΣ ΔΗΛΩΝΕΤΕ ΚΑΙ ΑΠΟΔΕΧΕΣΤΕ ΟΤΙ, ΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, Η ΧΡΗΣΗ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ iOS ΓΙΝΕΤΑΙ ΑΠΟΚΛΕΙΣΤΙΚΑ ΜΕ ΔΙΚΗ ΣΑΣ ΕΥΘΥΝΗ ΚΑΙ ΟΤΙ Η ΣΥΝΟΛΙΚΗ ΕΥΘΥΝΗ ΑΝΑΦΟΡΙΚΑ ΜΕ ΤΗΝ ΙΚΑΝΟΠΟΙΗΤΙΚΗ ΠΟΙΟΤΗΤΑ, ΑΠΟΔΟΣΗ, ΑΚΡΙΒΕΙΑ ΚΑΙ ΠΡΟΣΠΑΘΕΙΑ ΒΑΡΥΝΕΙ ΕΣΑΣ.

7.3 ΚΑΤΑ ΤΟΝ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΟ ΕΦΑΡΜΟΣΤΕΟ ΔΙΚΑΙΟ, ΤΟ ΛΟΓΙΣΜΙΚΟ iOS ΚΑΙ ΟΙ ΥΠΗΡΕΣΙΕΣ ΠΟΥ ΠΑΡΕΧΟΝΤΑΙ ΑΠΟ ΤΟ ΛΟΓΙΣΜΙΚΟ iOS ΠΑΡΕΧΟΝΤΑΙ «ΩΣ ΕΧΟΥΝ» ΚΑΙ «ΕΦΟΣΟΝ ΔΙΑΤΙΘΕΝΤΑΙ», ΜΕ ΟΛΑ ΤΑ ΕΛΑΤΤΩΜΑΤΑ ΚΑΙ ΧΩΡΙΣ ΕΓΓΥΗΣΗ ΟΠΟΙΑΣΔΗΠΟΤΕ ΜΟΡΦΗΣ ΚΑΙ Η APPLE ΚΑΙ ΟΙ ΔΙΚΑΙΟΠΑΡΟΧΟΙ ΤΗΣ APPLE (ΚΑΛΟΥΜΕΝΟΙ ΑΠΟ ΚΟΙΝΟΥ «Η APPLE» ΓΙΑ ΤΟΥΣ ΣΚΟΠΟΥΣ ΤΩΝ ΠΑΡΑΓΡΑΦΩΝ 7 ΚΑΙ 8) ΔΙΑ ΤΟΥ ΠΑΡΟΝΤΟΣ ΑΠΟΠΟΙΟΥΝΤΑΙ ΟΠΟΙΕΣΔΗΠΟΤΕ ΕΓΓΥΗΣΕΙΣ ΚΑΙ ΠΡΟΫΠΟΘΕΣΕΙΣ ΑΝΑΦΟΡΙΚΑ ΜΕ ΤΟ ΛΟΓΙΣΜΙΚΟ ΚΑΙ ΤΙΣ ΥΠΗΡΕΣΙΕΣ iOS, ΕΙΤΕ ΕΙΝΑΙ ΡΗΤΕΣ, ΣΙΩΠΗΡΕΣ Ή ΕΚ ΤΟΥ ΝΟΜΟΥ, ΣΥΜΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΩΝ ΣΙΩΠΗΡΩΝ ΕΓΓΥΗΣΕΩΝ ΚΑΙ/Ή ΠΡΟΫΠΟΘΕΣΕΩΝ ΕΜΠΟΡΕΥΣΙΜΟΤΗΤΑΣ, ΙΚΑΝΟΠΟΙΗΤΙΚΗΣ ΠΟΙΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ, ΑΚΡΙΒΕΙΑΣ, ΑΔΙΑΤΑΡΑΚΤΗΣ ΚΑΤΟΧΗΣ ΚΑΙ ΧΡΗΣΗΣ ΚΑΙ ΜΗ ΠΑΡΑΒΙΑΣΗΣ ΤΩΝ ΔΙΚΑΙΩΜΑΤΩΝ ΤΡΙΤΩΝ.

7.4 Η APPLE ΔΕΝ ΕΓΓΥΑΤΑΙ ΟΤΙ ΔΕΝ ΘΑ ΥΠΑΡΞΕΙ ΔΙΑΤΑΡΑΞΗ ΤΗΣ ΧΡΗΣΗΣ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ iOS, ΟΤΙ ΟΙ ΛΕΙΤΟΥΡΓΙΕΣ ΠΟΥ ΠΕΡΙΛΑΜΒΑΝΟΝΤΑΙ ΣΤΟ ΛΟΓΙΣΜΙΚΟ iOS Ή ΟΙ ΥΠΗΡΕΣΙΕΣ ΠΟΥ ΕΚΤΕΛΟΥΝΤΑΙ ΑΠΟ ΑΥΤΟ ΘΑ ΑΝΤΑΠΟΚΡΙΘΟΥΝ ΣΤΙΣ ΑΠΑΙΤΗΣΕΙΣ ΣΑΣ, ΟΤΙ Η ΛΕΙΤΟΥΡΓΙΑ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ iOS ΘΑ ΕΙΝΑΙ ΑΔΙΑΛΕΙΠΤΗ Ή ΧΩΡΙΣ ΣΦΑΛΜΑΤΑ, ΟΤΙ ΟΠΟΙΑΔΗΠΟΤΕ ΥΠΗΡΕΣΙΑ ΘΑ ΣΥΝΕΧΙΣΕΙ ΝΑ ΕΙΝΑΙ ΔΙΑΘΕΣΙΜΗ, ΟΤΙ ΤΥΧΟΝ ΕΛΑΤΤΩΜΑΤΑ ΣΤΟ ΛΟΓΙΣΜΙΚΟ Ή ΤΙΣ ΥΠΗΡΕΣΙΕΣ ΤΟΥ iOS ΘΑ ΔΙΟΡΘΩΘΟΥΝ Ή ΟΤΙ ΤΟ ΛΟΓΙΣΜΙΚΟ iOS ΘΑ ΕΙΝΑΙ ΣΥΜΒΑΤΟ Ή ΘΑ ΣΥΝΕΡΓΑΖΕΤΑΙ ΜΕ ΟΠΟΙΟΔΗΠΟΤΕ ΛΟΓΙΣΜΙΚΟ Ή ΕΦΑΡΜΟΓΕΣ ΤΡΙΤΩΝ Ή ΥΠΗΡΕΣΙΕΣ ΤΡΙΤΩΝ. Η ΕΓΚΑΤΑΣΤΑΣΗ ΑΥΤΟΥ ΤΟΥ ΛΟΓΙΣΜΙΚΟΥ ΕΝΔΕΧΕΤΑΙ ΝΑ ΕΠΗΡΕΑΣΕΙ ΤΗ ΧΡΗΣΤΙΚΟΤΗΤΑ ΤΟΥ ΛΟΓΙΣΜΙΚΟΥ ΤΡΙΤΩΝ, ΤΙΣ ΕΦΑΡΜΟΓΕΣ ΤΡΙΤΩΝ Ή ΥΠΗΡΕΣΙΕΣ ΤΡΙΤΩΝ.

7.5 ΕΠΙΠΡΟΣΘΕΤΩΣ, ΑΝΑΓΝΩΡΙΖΕΤΕ ΟΤΙ ΤΟ ΛΟΓΙΣΜΙΚΟ ΚΑΙ ΟΙ ΥΠΗΡΕΣΙΕΣ iOS ΔΕΝ ΠΡΟΟΡΙΖΟΝΤΑΙ ΟΥΤΕ ΕΙΝΑΙ ΚΑΤΑΛΛΗΛΕΣ ΓΙΑ ΧΡΗΣΗ ΣΕ ΠΕΡΙΣΤΑΣΕΙΣ Ή ΠΕΡΙΒΑΛΛΟΝΤΑ ΟΠΟΥ Η ΑΝΕΠΑΡΚΕΙΑ Ή ΟΙ ΚΑΘΥΣΤΕΡΗΣΕΙΣ, ΤΑ ΣΦΑΛΜΑΤΑ Ή ΟΙ ΑΝΑΚΡΙΒΕΙΕΣ ΣΤΟ ΠΕΡΙΕΧΟΜΕΝΟ, ΤΑ ΔΕΔΟΜΕΝΑ Ή ΤΙΣ ΠΛΗΡΟΦΟΡΙΕΣ ΠΟΥ ΠΑΡΕΧΟΝΤΑΙ ΑΠΟ ΤΟ ΛΟΓΙΣΜΙΚΟ iOS ΕΝΔΕΧΕΤΑΙ ΝΑ ΕΧΟΥΝ ΩΣ ΣΥΝΕΠΕΙΑ ΤΟ ΘΑΝΑΤΟ, ΣΩΜΑΤΙΚΕΣ ΒΛΑΒΕΣ Ή ΣΟΒΑΡΕΣ ΥΛΙΚΕΣ ΖΗΜΙΕΣ Η ΒΛΑΒΗ ΣΤΟ ΠΕΡΙΒΑΛΛΟΝ, ΣΥΜΠΕΡΙΛΑΜΒΑΝΟΜΕΝΩΝ, ΜΕΤΑΞΥ ΑΛΛΩΝ, ΤΗΣ ΕΠΙΧΕΙΡΗΣΙΑΚΗΣ ΛΕΙΤΟΥΡΓΙΑΣ ΠΥΡΗΝΙΚΩΝ ΕΓΚΑΤΑΣΤΑΣΕΩΝ, ΣΥΣΤΗΜΑΤΩΝ ΠΛΟΗΓΗΣΗΣ Ή ΕΠΙΚΟΙΝΩΝΙΑΣ ΑΕΡΟΣΚΑΦΩΝ, ΕΛΕΓΧΟΥ ΕΝΑΕΡΙΑΣ ΚΥΚΛΟΦΟΡΙΑΣ, ΥΠΟΣΤΗΡΙΞΗΣ ΖΩΤΙΚΩΝ ΛΕΙΤΟΥΡΓΙΩΝ Ή ΟΠΛΙΚΩΝ ΣΥΣΤΗΜΑΤΩΝ.

7.6 ΟΠΟΙΑΔΗΠΟΤΕ ΠΡΟΦΟΡΙΚΗ Ή ΓΡΑΠΤΗ ΠΛΗΡΟΦΟΡΙΑ Ή ΣΥΜΒΟΥΛΗ ΠΟΥ ΠΑΡΑΣΧΕΘΕΙ ΑΠΟ ΤΗΝ APPLE Ή ΑΠΟ ΕΞΟΥΣΙΟΔΟΤΗΜΕΝΟ ΕΚΠΡΟΣΩΠΟ ΤΗΣ APPLE ΔΕΝ ΑΠΟΤΕΛΕΙ ΕΓΓΥΗΣΗ. ΣΕ ΠΕΡΙΠΤΩΣΗ ΠΟΥ ΤΟ ΛΟΓΙΣΜΙΚΟ Ή ΟΙ ΥΠΗΡΕΣΙΕΣ iOS ΑΠΟΔΕΙΧΘΟΥΝ ΕΛΑΤΤΩΜΑΤΙΚΕΣ, ΑΝΑΛΑΜΒΑΝΕΤΕ ΤΟ ΣΥΝΟΛΟ ΤΗΣ ΔΑΠΑΝΗΣ ΓΙΑ ΤΙΣ ΥΠΗΡΕΣΙΕΣ ΤΕΧΝΙΚΗΣ ΕΞΥΠΗΡΕΤΗΣΗΣ, ΕΠΙΣΚΕΥΗΣ Ή ΔΙΟΡΘΩΣΗΣ ΠΟΥ ΘΑ ΚΡΙΘΟΥΝ ΑΠΑΡΑΙΤΗΤΕΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΑΠΟΚΛΕΙΣΜΟ ΣΙΩΠΗΡΩΝ ΕΓΓΥΗΣΕΩΝ Ή ΤΟΝ ΠΕΡΙΟΡΙΣΜΟ ΤΩΝ ΚΑΤΑΝΑΛΩΤΙΚΩΝ ΔΙΚΑΙΩΜΑΤΩΝ ΠΟΥ ΠΡΟΒΛΕΠΟΝΤΑΙ ΕΚ ΤΟΥ ΝΟΜΟΥ, ΟΠΟΤΕ ΟΙ ΠΑΡΑΠΑΝΩ ΑΠΟΚΛΕΙΣΜΟΙ ΚΑΙ ΠΕΡΙΟΡΙΣΜΟΙ ΕΝΔΕΧΕΤΑΙ ΝΑ ΜΗΝ ΙΣΧΥΟΥΝ ΓΙΑ ΣΑΣ.

8. Ρήτρα περιορισμού ευθύνης. ΚΑΤΑ ΤΟ ΒΑΘΜΟ ΠΟΥ Η ΙΣΧΥΟΥΣΑ ΝΟΜΟΘΕΣΙΑ ΔΕΝ ΤΟ ΑΠΑΓΟΡΕΥΕΙ, Η APPLE ΣΕ ΚΑΜΙΑ ΠΕΡΙΠΤΩΣΗ ΔΕΝ ΘΑ ΦΕΡΕΙ ΕΥΘΥΝΗ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΟΠΟΙΑΔΗΠΟΤΕ ΑΠΟΘΕΤΙΚΗ, ΕΙΔΙΚΗ, ΕΜΜΕΣΗ Ή ΠΑΡΕΠΟΜΕΝΗ ΖΗΜΙΑ, ΣΥΜΠΕΡΙΛΑΜΒΑΝΟΜΕΝΗΣ, ΜΕΤΑΞΥ ΑΛΛΩΝ, ΤΗΣ ΖΗΜΙΑΣ ΑΠΟ ΔΙΑΦΥΓΟΝΤΑ ΚΕΡΔΗ, ΤΗΣ ΖΗΜΙΑΣ ΛΟΓΩ ΑΛΛΟΙΩΣΗΣ Ή ΑΠΩΛΕΙΑΣ ΔΕΔΟΜΕΝΩΝ, ΤΗΣ ΠΑΡΑΛΕΙΨΗΣ ΔΙΑΒΙΒΑΣΗΣ Ή ΛΗΨΗΣ ΟΠΟΙΩΝΔΗΠΟΤΕ ΔΕΔΟΜΕΝΩΝ, ΤΗΣ ΔΙΑΚΟΠΗΣ ΕΠΙΧΕΙΡΗΜΑΤΙΚΗΣ ΔΡΑΣΤΗΡΙΟΤΗΤΑΣ Ή ΟΠΟΙΑΣΔΗΠΟΤΕ ΑΛΛΗΣ ΖΗΜΙΑΣ Ή ΑΠΩΛΕΙΑΣ ΕΜΠΟΡΙΚΗΣ ΦΥΣΗΣ ΠΟΥ ΑΝΑΚΥΨΕΙ ΑΠΟ Ή ΣΧΕΤΙΖΕΤΑΙ ΜΕ ΤΗΝ ΑΠΟ ΜΕΡΟΥΣ ΣΑΣ ΧΡΗΣΗ Ή ΑΔΥΝΑΜΙΑ ΧΡΗΣΗΣ ΤΟΥ ΛΟΓΙΣΜΙΚΟΥ ΚΑΙ ΤΩΝ ΥΠΗΡΕΣΙΩΝ iOS Ή ΟΠΟΙΟΥΔΗΠΟΤΕ ΛΟΓΙΣΜΙΚΟΥ Ή ΕΦΑΡΜΟΓΩΝ ΤΡΙΤΩΝ ΣΕ ΣΥΝΔΥΑΣΜΟ ΜΕ ΤΟ ΛΟΓΙΣΜΙΚΟ iOS, ΟΠΟΥ ΚΑΙ ΑΝ ΟΦΕΙΛΕΤΑΙ, ΑΝΕΞΑΡΤΗΤΑ ΑΠΟ ΤΟ ΠΕΔΙΟ ΤΗΣ ΕΥΘΥΝΗΣ (ΣΥΜΒΑΣΗ, ΑΔΙΚΟΠΡΑΞΙΑ Ή ΑΛΛΗ) ΚΑΙ ΑΚΟΜΑ ΚΑΙ ΑΝ Η APPLE ΕΧΕΙ ΛΑΒΕΙ ΠΡΟΕΙΔΟΠΟΙΗΣΗ ΣΧΕΤΙΚΑ ΜΕ ΤΗΝ ΠΙΘΑΝΟΤΗΤΑ ΑΥΤΗΣ ΤΗΣ ΖΗΜΙΑΣ. ΟΡΙΣΜΕΝΕΣ ΔΙΚΑΙΟΔΟΣΙΕΣ ΔΕΝ ΕΠΙΤΡΕΠΟΥΝ ΤΟΝ ΠΕΡΙΟΡΙΣΜΟ ΤΗΣ ΕΥΘΥΝΗΣ ΓΙΑ ΣΩΜΑΤΙΚΕΣ ΒΛΑΒΕΣ Ή ΓΙΑ ΑΠΟΘΕΤΙΚΕΣ Ή ΠΑΡΕΠΟΜΕΝΕΣ ΖΗΜΙΕΣ, ΣΥΝΕΠΩΣ ΑΥΤΗ Η ΡΗΤΡΑ ΠΕΡΙΟΡΙΣΜΟΥ ΕΥΘΥΝΗΣ ΕΝΔΕΧΕΤΑΙ ΝΑ ΜΗΝ ΙΣΧΥΕΙ ΓΙΑ ΣΑΣ. Η συνολική ευθύνη της Apple απέναντί σας για όλες τις ζημίες (εκτός από αυτές που τυχόν προβλέπονται από το εφαρμοστέο δίκαιο για περιπτώσεις σωματικών βλαβών) σε καμία περίπτωση δεν θα υπερβαίνει το ποσό των διακοσίων πενήντα (250) δολαρίων. Οι ανωτέρω περιορισμοί της ευθύνης ισχύουν ακόμα και αν το προαναφερθέν μέσο αποκατάστασης δεν καλύπτει τον σκοπό για τον οποίο προορίζεται.

9. Ψηφιακά πιστοποιητικά. Το Λογισμικό iOS περιέχει λειτουργικές δυνατότητες οι οποίες του επιτρέπουν να αποδέχεται ψηφιακά πιστοποιητικά που έχουν εκδοθεί είτε από την Apple είτε από τρίτους. ΕΙΣΤΕ ΑΠΟΚΛΕΙΣΤΙΚΑ ΥΠΕΥΘΥΝΟΙ ΝΑ ΑΠΟΦΑΣΙΣΕΤΕ ΑΝ ΘΑ ΕΜΠΙΣΤΕΥΘΕΙΤΕ ΕΝΑ ΠΙΣΤΟΠΟΙΗΤΙΚΟ Ή ΟΧΙ, ΕΙΤΕ ΑΥΤΟ ΕΧΕΙ ΕΚΔΟΘΕΙ ΑΠΟ ΤΗΝ APPLE ΕΙΤΕ ΑΠΟ ΤΡΙΤΟ ΠΡΟΣΩΠΟ. Η ΑΠΟ ΜΕΡΟΥΣ ΣΑΣ ΧΡΗΣΗ ΨΗΦΙΑΚΩΝ ΠΙΣΤΟΠΟΙΗΤΙΚΩΝ ΓΙΝΕΤΑΙ ΜΕ ΑΠΟΚΛΕΙΣΤΙΚΑ ΔΙΚΗ ΣΑΣ ΕΥΘΥΝΗ. ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗΝ ΙΣΧΥΟΥΣΑ ΝΟΜΟΘΕΣΙΑ, Η APPLE ΔΕΝ ΠΡΟΒΑΙΝΕΙ ΣΕ ΚΑΜΙΑ ΕΓΓΥΗΣΗ Ή ΠΡΟΣΥΜΒΑΤΙΚΗ ΔΗΛΩΣΗ, ΡΗΤΗ Ή ΣΙΩΠΗΡΗ, ΟΣΟΝ ΑΦΟΡΑ ΤΗΝ ΕΜΠΟΡΕΥΣΙΜΟΤΗΤΑ Ή ΚΑΤΑΛΛΗΛΟΤΗΤΑ ΓΙΑ ΟΠΟΙΟΝΔΗΠΟΤΕ ΣΥΓΚΕΚΡΙΜΕΝΟ ΣΚΟΠΟ Ή ΓΙΑ ΤΗΝ ΑΚΡΙΒΕΙΑ, ΑΣΦΑΛΕΙΑ Ή ΜΗ ΠΑΡΑΒΙΑΣΗ ΔΙΚΑΙΩΜΑΤΩΝ ΤΡΙΤΩΝ ΑΝΑΦΟΡΙΚΑ ΜΕ ΨΗΦΙΑΚΑ ΠΙΣΤΟΠΟΙΗΤΙΚΑ.

10. Έλεγχος εξαγωγών. Δεν επιτρέπεται να χρησιμοποιήσετε ή με άλλον τρόπο να εξαγάγετε ή να επανεξαγάγετε το Λογισμικό iOS εκτός από ό,τι επιτρέπεται από τη νομοθεσία των Ηνωμένων Πολιτειών και της νομοθεσίας της δικαιοδοσίας ή των δικαιοδοσιών όπου αποκτήθηκε το Λογισμικό iOS. Ειδικότερα και εντελώς ενδεικτικά, το Λογισμικό iOS δεν μπορεί να εξαχθεί ή να επανεξαχθεί (α) προς χώρες στις οποίες οι ΗΠΑ έχουν επιβάλει εμπορικό αποκλεισμό ή (β) σε οποιονδήποτε βρίσκεται στον κατάλογο Ειδικώς Χαρακτηρισμένων Αλλοδαπών Προσώπων (Specially Designated Nationals List) του Υπουργείου Οικονομικών των ΗΠΑ ή στους καταλόγους Αποκλεισμένων Προσώπων (Denied Persons List) ή προσώπων για τη συναλλαγή με τα οποία απαιτείται άδεια (Entity List) του Υπουργείου Εμπορίου των ΗΠΑ. Η χρήση του Λογισμικού iOS, συνεπάγεται ότι δηλώνετε και εγγυάστε πως δεν βρίσκεστε σε κάποια από αυτές τις χώρες ή σε κάποιον από αυτούς τους καταλόγους. Αποδέχεστε επίσης ότι δεν θα χρησιμοποιήσετε το Λογισμικό iOS για σκοπούς που απαγορεύονται από το δίκαιο των Ηνωμένων Πολιτειών, όπως, μεταξύ άλλων, η ανάπτυξη, ο σχεδιασμός, η κατασκευή ή η παραγωγή πυραύλων, πυρηνικών, χημικών ή βιολογικών όπλων.

11. Τελικοί χρήστες του Δημοσίου. Το Λογισμικό iOS και η σχετική τεκμηρίωση αποτελούν «Εμπορικά Είδη», όπως η έννοια αυτή ορίζεται στο άρθρο 48, παράγραφος 2.101 του Κώδικα Ομοσπονδιακών Κανονισμών (C.F.R.), και συνίστανται σε «Εμπορικό Λογισμικό Υπολογιστών» και «Τεκμηρίωση Εμπορικού Λογισμικού Υπολογιστών», όπως οι έννοιες αυτές ορίζονται, κατά περίπτωση, στο άρθρο 48, παράγραφος 12.212 ή στο άρθρο 48, παράγραφος 227.7202 του Κώδικα Ομοσπονδιακών Κανονισμών. Σύμφωνα με το άρθρο 48, παράγραφος 12.212 ή το άρθρο 48, παράγραφοι 227.7202-1 ως 227.7202-4, κατά περίπτωση, το Εμπορικό Λογισμικό Υπολογιστών και η Τεκμηρίωση Εμπορικού Λογισμικού Υπολογιστών παρέχονται με άδεια χρήσης σε τελικούς χρήστες του αμερικανικού Δημοσίου (α) μόνο ως Εμπορικά Είδη και (β) μόνο με εκείνα τα δικαιώματα που χορηγούνται σε όλους τους άλλους τελικούς χρήστες σύμφωνα με τους όρους που περιέχονται στην παρούσα. Με την επιφύλαξη όλων των μη δημοσιευμένων δικαιωμάτων σύμφωνα με το δίκαιο περί πνευματικής ιδιοκτησίας των Ηνωμένων Πολιτειών.

12. Εφαρμοστέο δίκαιο και ακυρότητα επιμέρους όρων. Η παρούσα Άδεια Χρήσης διέπεται από και ερμηνεύεται σύμφωνα με το δίκαιο της Πολιτείας της Καλιφόρνια, εξαιρώντας τη σύγκρουση των αρχών νόμου. Η παρούσα Άδεια Χρήσης δεν διέπεται από την Σύμβαση του Οργανισμού των Ηνωμένων Εθνών για τις διεθνείς πωλήσεις κινητών (Σύμβαση της Βιέννης), η εφαρμογή της οποίας αποκλείεται ρητώς. Αν είστε καταναλωτής με έδρα στο Ηνωμένο Βασίλειο, η παρούσα Άδεια διέπεται από τους νόμους της δικαιοδοσίας της χώρας κατοικίας σας. Αν για οποιονδήποτε λόγο ένα δικαστήριο της αρμόδιας δικαιοδοσίας κρίνει ότι οποιοσδήποτε όρος ή μέρος αυτού είναι άκυρος, η υπόλοιπη Άδεια Χρήσης παραμένει σε πλήρη ισχύ και εξακολουθεί να παράγει τα αποτελέσματά της.

13. Πλήρης συμφωνία. Επίσημη γλώσσα. Η Άδεια Χρήσης αντιπροσωπεύει την πλήρη συμφωνία μεταξύ εσάς και της Apple αναφορικά με το Λογισμικό iOS, και υπερισχύει κάθε προηγούμενης ή ταυτόχρονης συμφωνίας αναφορικά με το ίδιο αντικείμενο. Καμία τροποποίηση ή μεταβολή της παρούσας Άδειας δεν θα είναι δεσμευτική εκτός αν συνταχθεί εγγράφως και υπογραφεί από την Apple. Η τυχόν μετάφραση της παρούσας Άδειας Χρήσης εξυπηρετεί τις τοπικές ανάγκες και σε περίπτωση διαφοράς μεταξύ του κειμένου στην αγγλική γλώσσα και του κειμένου σε άλλη γλώσσα, το κείμενο στην αγγλική γλώσσα θα υπερισχύει στο βαθμό που δεν απαγορεύεται από την τοπική νομοθεσία της δικαιοδοσίας σας.

14. Αναγνώριση δικαιωμάτων τρίτων. Μέρη του Λογισμικού iOS ενδέχεται να χρησιμοποιούν ή να περιλαμβάνουν λογισμικό τρίτων ή άλλο υλικό που προστατεύεται από πνευματικά δικαιώματα. Οι δηλώσεις αναγνώρισης δικαιωμάτων, οι όροι χορήγησης άδειας χρήσης και οι ρήτρες περιορισμού της ευθύνης περιέχονται στην ηλεκτρονική τεκμηρίωση για το Λογισμικό iOS και η από μέρους σας χρήση αυτού του υλικού διέπεται από τους αντίστοιχους όρους. Η χρήση της υπηρεσίας Google Safe Browsing υπόκειται στους Όρους Παροχής Υπηρεσιών της Google (http://www.google.com/terms_of_service.html) και στην Πολιτική προστασίας απορρήτου της Google (http://www.google.com/privacypolicy.html).

15. Χρήση MPEG-4. Δήλωση Η.264/AVC.

(α) Το Λογισμικό iOS περιλαμβάνει λειτουργία κωδικοποίησης και/ή αποκωδικοποίησης βίντεο MPEG-4. Το Λογισμικό iOS παρέχεται με άδεια χρήσης σύμφωνα με την Άδεια Χρήσης MPEG-4 Visual Patent Porfolio License για την προσωπική και μη εμπορική χρήση από μέρους ενός καταναλωτή για (i) κωδικοποίηση βίντεο σύμφωνα με το Οπτικό Πρότυπο MPEG-4 («MPEG-4 Video») και/ή (ii) αποκωδικοποίηση βίντεο MPEG-4 που κωδικοποιήθηκε από έναν καταναλωτή ενεργούντα στο πλαίσιο προσωπικής και μη εμπορικής δραστηριότητας και/ή παρασχέθηκε από πάροχο βίντεο στον οποίο χορηγήθηκε άδεια από την εταιρία MPEG LA για την παροχή βίντεο MPEG-4. Καμία άδεια δεν χορηγείται ούτε συνάγεται ότι χορηγείται για οποιαδήποτε άλλη χρήση. Για πρόσθετες πληροφορίες, συμπεριλαμβανομένων αυτών που σχετίζονται με προωθητικές, εσωτερικές και εμπορικές χρήσεις καθώς και με τη χορήγηση αδειών μπορείτε να απευθύνεστε στην εταιρία MPEG LA, LLC. Βλέπε http://www.mpegla.com.

(β) Το Λογισμικό iOS περιέχει λειτουργία κωδικοποίησης και/ή αποκωδικοποίησης AVC. Η εμπορική χρήση του H.264/AVC προϋποθέτει πρόσθετη άδεια και εφαρμόζεται η παρακάτω διάταξη: Η ΛΕΙΤΟΥΡΓΙΑ AVC ΣΤΟ ΛΟΓΙΣΜΙΚΟ iOS, ΔΙΑ ΤΗΣ ΠΑΡΟΥΣΗΣ, ΠΑΡΕΧΕΤΑΙ ΜΕ ΑΔΕΙΑ ΓΙΑ ΠΡΟΣΩΠΙΚΗ ΚΑΙ ΜΗ ΕΜΠΟΡΙΚΗ ΧΡΗΣΗ ΑΠΟ ΜΕΡΟΥΣ ΕΝΟΣ ΚΑΤΑΝΑΛΩΤΗ ΓΙΑ (i) ΚΩΔΙΚΟΠΟΙΗΣΗ ΒΙΝΤΕΟ ΣΥΜΦΩΝΑ ΜΕ ΤΟ ΟΠΤΙΚΟ ΠΡΟΤΥΠΟ AVC («AVC VIDEO») ΚΑΙ/Η (ii) ΑΠΟΚΩΔΙΚΟΠΟΙΗΣΗ ΒΙΝΤΕΟ AVC ΠΟΥ ΚΩΔΙΚΟΠΟΙΗΘΗΚΕ ΑΠΟ ΕΝΑΝ ΚΑΤΑΝΑΛΩΤΗ ΕΝΕΡΓΟΥΝΤΑ ΣΤΟ ΠΛΑΙΣΙΟ ΠΡΟΣΩΠΙΚΗΣ ΚΑΙ ΜΗ ΕΜΠΟΡΙΚΗΣ ΔΡΑΣΤΗΡΙΟΤΗΤΑΣ ΚΑΙ/Η ΠΑΡΑΣΧΕΘΗΚΕ ΑΠΟ ΠΑΡΟΧΟ ΒΙΝΤΕΟ ΣΤΟΝ ΟΠΟΙΟ ΧΟΡΗΓΗΘΗΚΕ ΑΔΕΙΑ ΒΙΝΤΕΟ ΓΙΑ ΤΗΝ ΠΑΡΟΧΗ ΒΙΝΤΕΟ AVC. ΓΙΑ ΠΛΗΡΟΦΟΡΙΕΣ ΓΙΑ ΑΛΛΕΣ ΧΡΗΣΕΙΣ ΚΑΙ ΑΔΕΙΕΣ ΜΠΟΡΕΙΤΕ ΝΑ ΑΠΕΥΘΥΝΕΣΤΕ ΣΤΗΝ ΕΤΑΙΡΙΑ MPEG LA L.L.C. ΒΛΕΠΕ HTTP://WWW.MPEGLA.COM.

16. Περιορισμοί Υπηρεσίας Αναζήτησης Yahoo Search Service. Η άδεια για την υπηρεσία αναζήτησης Yahoo Search Service που διατίθεται μέσω της εφαρμογής Safari χορηγείται για χρήση στις παρακάτω χώρες και περιοχές μόνο: Αργεντινή, Αρούμπα, Αυστραλία, Αυστρία, Μπαρμπάντος, Βέλγιο, Βερμούδα, Βραζιλία, Βουλγαρία, Καναδά, Νήσους Κέιμαν, Χιλή, Κίνα, Κολομβία, Κύπρο, Τσεχία, Δανία, Δομινικανή Δημοκρατία, Ισημερινό, Ελ Σαλβαδόρ, Φινλανδία, Γαλλία, Γερμανία, Ελλάδα, Γρενάδα, Γουατεμάλα, Χονγκ Κονγκ, Ουγγαρία, Ισλανδία, Ινδία, Ινδονησία, Ιρλανδία, Ιταλία, Τζαμάικα, Ιαπωνία, Λετονία, Λιθουανία, Λουξεμβούργο, Μαλαισία, Μάλτα, Μεξικό, Ολλανδία, Νέα Ζηλανδία, Νικαράγουα, Νορβηγία, Παναμά, Περού, Φιλιππίνες, Πολωνία, Πορτογαλία, Πουέρτο Ρίκο, Ρουμανία, Σιγκαπούρη, Σλοβακία, Σλοβενία, Νότια Κορέα, Ισπανία, Αγία Λουκία, Άγιο Βικέντιο, Σουηδία, Ελβετία, Ταϊβάν, Ταϊλάνδη, Μπαχάμες, Τρινιδάδ και Τομπάγκο, Τουρκία, Ηνωμένο Βασίλειο, Ουρουγουάη, ΗΠΑ και Βενεζουέλα.

17. Ειδοποίηση για το Microsoft Exchange. Παρέχεται άδεια για τη ρύθμιση ταχυδρομείου Microsoft Exchange στο Λογισμικό iOS μόνο για ασύρματο συγχρονισμό πληροφοριών, όπως email, επαφές, ημερολόγιο και εργασίες, μεταξύ του iOS και του Microsoft Exchange Server ή άλλου λογισμικού διακομιστή που παρέχεται κατόπιν άδειας της Microsoft για εφαρμογή του πρωτοκόλλου Microsoft Exchange ActiveSync.

EA0790

Ενημέρωση 8/15/11

----------------------------------------------------------------------------------------------------------------------

ΕΙΔΟΠΟΙΗΣΕΙΣ ΑΠΟ ΤΗΝ APPLE

Αν η Apple χρειαστεί να επικοινωνήσει μαζί σας σχετικά με το προϊόν ή τον λογαριασμό σας, συναινείτε να λαμβάνετε τις ειδοποιήσεις με ηλεκτρονική αλληλογραφία. Αποδέχεστε ότι οι ειδοποιήσεις που σας αποστέλλουμε ηλεκτρονικά πληρούν τις νομικές προϋποθέσεις επικοινωνίας.

----------------------------------------------------------------------------------------------------------------------

ΟΡΟΙ ΚΑΙ ΠΡΟΫΠΟΘΕΣΕΙΣ ΤΩΝ ΧΑΡΤΩΝ GOOGLE

Thank you for trying out the Google Maps for mobile software application! This page contains the terms and conditions (the "Terms and Conditions") for Google Maps for mobile and the enterprise version of Google Maps for mobile. In order to use this software, including any third party software made available to you in conjunction with this software and/or the related service, (collectively referred to below as "Google Maps for mobile") you agree to be bound by these Terms and Conditions, either on behalf of yourself or on behalf of your employer or other entity. If you are agreeing to be bound by these Terms and Conditions on behalf of your employer or other entity, you represent and warrant that you have full legal authority to bind your employer or such entity to these Terms and Conditions. If you don’t have the legal authority to bind, please press "No" when asked whether you agree to these Terms and Conditions, and do not proceed with use of this product.

Additional Terms

Google Maps for mobile is designed to be used in conjunction with Google's Maps services and other Google services. Accordingly, you agree and acknowledge that your use of Google Maps for mobile is also subject to (a) the specific terms of service for Google Maps (which can be viewed at http://local.google.com/help/terms_local.html) including the content notices applicable thereto (which can be viewed at http://local.google.com/help/legalnotices_local.html), (b) the general Google terms of service (which can be viewed at http://www.google.com/terms_of_service.html)and (c) Google’s overall privacy policy (which can be viewed at http://www.google.com/privacypolicy.html), as well as specific privacy policies, such as the Google Maps for mobile privacy policy included with this application, such provisions being hereby incorporated into these Terms and Conditions by reference. To the extent that there is any inconsistency or conflict between such additional terms and these Terms and Conditions, the provisions of these Terms and Conditions take precedence.

Network Charges

Google does not charge for downloading or using Google Maps for mobile, but depending on your plan and your carrier or provider, your carrier or other provider may charge you for downloading Google Maps for mobile or for use of your mobile phone when you access information or other Google services through Google Maps for mobile.

Non-Commercial Use Only

Google Maps for mobile is made available to you for your non-commercial use only. This means that you may use it for your personal use only: you may use it at work or at home, to search for anything you want, subject to the terms set out in these Terms and Conditions. You need to obtain Google's permission first, which you can do by contacting mobile-support@google.com, if you want to sell Google Maps for mobile or any information, services, or software associated with or derived from it, or if you want to modify, copy, license, or create derivative works from Google Maps for mobile.

Unless you have our prior written consent, you agree not to modify, adapt, translate, prepare derivative works from, decompile, reverse engineer, disassemble or otherwise attempt to derive source code from Google Maps for mobile.

Furthermore, you may not use Google Maps for mobile in any manner that could damage, disable, overburden, or impair Google's services (e.g., you may not use the Google Maps for mobile in an automated manner), nor may you use Google Maps for mobile in any manner that could interfere with any other party's use and enjoyment of Google's services.

If you have comments on Google Maps for mobile or ideas on how to improve it, please email mobile-support@google.com. Please note that by doing so, you also grant Google and third parties permission to use and incorporate your ideas or comments into Google Maps for mobile (or third party software) without further notice or compensation.

Intellectual Property

As between you and Google, you agree and acknowledge that Google owns all rights, title and interest in and to Google Maps for mobile, including without limitation all associated Intellectual Property Rights. "Intellectual Property Rights" means any and all rights existing from time to time under patent law, copyright law, trade secret law, trademark law, unfair competition law, and any and all other proprietary rights, and any and all applications, renewals, extensions and restorations thereof, now or hereafter in force and effect worldwide. You agree to not remove, obscure, or alter Google's or any third party's copyright notice, trademarks, or other proprietary rights notices affixed to or contained within or accessed in conjunction with or through the Google Maps for mobile.

Disclaimer of Warranties

Google and any third party who makes its software available in conjunction with or through Google Maps for mobile disclaim any responsibility for any harm resulting from your use of Google Maps for mobile and/or any third party software accessed in conjunction with or through Google Maps for mobile.

GOOGLE MAPS FOR MOBILE IS PROVIDED "AS IS," WITH NO WARRANTIES WHATSOEVER. GOOGLE AND SUCH THIRD PARTIES EXPRESSLY DISCLAIM TO THE FULLEST EXTENT PERMITTED BY LAW ALL EXPRESS, IMPLIED, AND STATUTORY WARRANTIES, INCLUDING, WITHOUT LIMITATION, THE WARRANTIES OF MERCHANTABILITY, FITNESS FOR A PARTICULAR PURPOSE, AND NON-INFRINGEMENT OF PROPRIETARY RIGHTS. GOOGLE AND ANY SUCH THIRD PARTIES DISCLAIM ANY WARRANTIES REGARDING THE SECURITY, RELIABILITY, TIMELINESS, AND PERFORMANCE OF GOOGLE MAPS FOR MOBILE AND SUCH THIRD PARTY SOFTWARE.

YOU UNDERSTAND AND AGREE THAT YOU DOWNLOAD AND/OR USE GOOGLE MAPS FOR MOBILE AT YOUR OWN DISCRETION AND RISK AND THAT YOU WILL BE SOLELY RESPONSIBLE FOR ANY DAMAGES TO YOUR COMPUTER OR MOBILE DEVICE SYSTEM OR LOSS OF DATA THAT RESULTS FROM THE DOWNLOAD OR USE OF GOOGLE MAPS FOR MOBILE. SOME STATES OR OTHER JURISDICTIONS DO NOT ALLOW THE EXCLUSION OF IMPLIED WARRANTIES, SO THE ABOVE EXCLUSIONS MAY NOT APPLY TO YOU. YOU MAY ALSO HAVE OTHER RIGHTS THAT VARY FROM STATE TO STATE AND JURISDICTION TO JURISDICTION.

Limitation of Liability

UNDER NO CIRCUMSTANCES SHALL GOOGLE OR ANY THIRD PARTY WHO MAKE THEIR SOFTWARE AVAILABLE IN CONJUNCTION WITH OR THROUGH THE GOOGLE MAPS FOR MOBILE BE LIABLE TO ANY USER ON ACCOUNT OF THAT USER'S USE OR MISUSE OF GOOGLE MAPS FOR MOBILE. SUCH LIMITATION OF LIABILITY SHALL APPLY TO PREVENT RECOVERY OF DIRECT, INDIRECT, INCIDENTAL, CONSEQUENTIAL, SPECIAL, EXEMPLARY, AND PUNITIVE DAMAGES WHETHER SUCH CLAIM IS BASED ON WARRANTY, CONTRACT, TORT (INCLUDING NEGLIGENCE), OR OTHERWISE, (EVEN IF GOOGLE AND/OR A THIRD PARTY SOFTWARE PROVIDER HAVE BEEN ADVISED OF THE POSSIBILITY OF SUCH DAMAGES). SUCH LIMITATION OF LIABILITY SHALL APPLY WHETHER THE DAMAGES ARISE FROM USE OR MISUSE OF AND RELIANCE ON GOOGLE MAPS FOR MOBILE OR ON PRODUCTS OR SERVICES MADE AVAILABLE IN CONJUNCTION WITH OR THROUGH GOOGLE MAPS FOR MOBILE, FROM INABILITY TO USE GOOGLE MAPS FOR MOBILE OR PRODUCTS OR SERVICES MADE AVAILABLE IN CONJUNCTION WITH OR THROUGH THE GOOGLE MAPS FOR MOBILE, OR FROM THE INTERRUPTION, SUSPENSION, OR TERMINATION OF GOOGLE MAPS FOR MOBILE OR PRODUCTS OR SERVICES MADE AVAILABLE IN CONJUNCTION WITH OR THROUGH GOOGLE MAPS FOR MOBILE (INCLUDING SUCH DAMAGES INCURRED BY THIRD PARTIES). SUCH LIMITATION SHALL APPLY NOTWITHSTANDING A FAILURE OF ESSENTIAL PURPOSE OF ANY LIMITED REMEDY AND TO THE FULLEST EXTENT PERMITTED BY LAW.

SOME STATES OR OTHER JURISDICTIONS DO NOT ALLOW THE EXCLUSION OR LIMITATION OF LIABILITY FOR INCIDENTAL OR CONSEQUENTIAL DAMAGES, SO THE ABOVE LIMITATIONS AND EXCLUSIONS MAY NOT APPLY TO YOU.

Miscellaneous Provisions

These Terms and Conditions will be governed by and construed in accordance with the laws of the State of California, without giving effect to the conflict of laws provisions of California or your actual state or country of residence. If for any reason a court of competent jurisdiction finds any provision or portion of these Terms and Conditions to be unenforceable, the remainder of these Terms and Conditions will continue in full force and effect.

These Terms and Conditions constitute the entire agreement between you and Google with respect to the subject matter hereof and supersede and replace all prior or contemporaneous understandings or agreements, written or oral, regarding such subject matter. Any waiver of any provision of these Terms and Conditions will be effective only if in writing and signed by Google.

September 2007

---------------------------------------------------------------

ΟΡΟΙ ΚΑΙ ΠΡΟΫΠΟΘΕΣΕΙΣ ΤΟΥ YOUTUBE

http://www.youtube.com/t/terms